අතුරුදන්ව සිටි පුද්ගලයෙකුගේ මළ සිරුරක් ඊයේ (24) ඩෙවෝන් දිය ඇල්ලට ජලය ගලා බසිනා ඩෙවෝන් ඇලේ තිබී සොයාගෙන තිබෙනවා.දිඹුල පොලිසිය පැවසුවේ අදාල පුද්ගලයා මීට දින තුනකට පෙර සිට අතුරුදන්ව සිට ඇති බවයි.කොටගල, ගංගාපුරම් ජනපදයේ පදිංචිව සිටි සෙල්වමුත්තු දුරෙයිරාජා නැමති (71) හැවිරිදි  පුද්ගලයෙකුගේ සිරුරයි මෙලෙස හමුව ඇත්තේ.අදාල පුද්ගලයා මීට දින තුනකට ප්‍රථම ලිපියක් ද ලියා තබා නිවසින් බැහැරව ගොස් ඇති බවත්, මේ සම්බන්ධව දිඹුල පොලිසියට පැමිණිල්ලක් ද කර ඇති බවයි මියගොස් ඇති පුද්ගලයාගේ ඥාතින් පවසන්නේ.පශ්චාත් මරණ පරික්ෂණය සඳහා මළ සිරුර කොටගල ප්‍රාදේශිය රෝහල වෙත යොමුකර තිබෙනවා.